Lumu, bawansolo bonna baakuŋŋaanira mu maka ga Wampologoma. Naye Wampologoma bwe yali yeebase, Wambwa kwe kusendasenda Wakibe alange omuguwa okuva mu byoya bya mmaaya. Oludda olumu olw’omuguwa baalusiba ku Wampologoma ate olulala ne balusiba ku nsiko. Wampologoma yagenda okuzuukuka ng’alaba yasibiddwa dda, kwe kutabuka. Yayita bawansolo banne bonna n’ababuuza nti; “Ani ku mmwe baana bange eyansibye?” Buli Wansolo ne yeegaana. Naye Wampologoma bwe yabuuza Wakibe, kwe kukkiriza nti; “Kitange, nze mutabani wo nze nkusibye.” Wampologoma yasunguwala nnyo n’akutula omugwa era n’agoba Wakibe. Wabula, Wambwa kwe kugamba Wakibe nti; “Ggwe oli kaana ka Wakibe, tolikwatibwa.” Wakibe yadduka Wampologoma n’asigala awo n’obusungu bwe.